ขายข้อมูล
โดย...ชัตน์วรี (shewarat@hotmail.com)
24 ส.ค. 2559

โดย...ชัตน์วรี ([email protected])
เคยสงสัยกันไหมว่าทำไมมีคนโทรศัพท์เข้ามาที่จะชักชวนทำประกัน ทำบัตรเครดิต ให้สินเชื่อเงินด่วน ฯลฯ พวกที่โทรมาเสนอขายผลิตภัณฑ์ต่างๆ บางครั้งโทรมาในระหว่างทำงานหรือประชุม ก่อให้เกิดความรำคาญ
พนักงานขายเอาเบอร์โทรศัพท์เรามาจากไหน จากการตรวจสอบพบว่า มีการเอาข้อมูลเบอร์โทรศัพท์ มาขายกันอยู่เต็มหน้าเว็บไซต์ พวกนี้จะเอาเบอร์โทรมาจากใบสมัครงาน และกรอกข้อมูลชิงโชครางวัลต่างๆ รวมไปถึงสมัครบัตรเครดิต ฯลฯ ที่มีข้อความในใบสมัครระบุให้ยินยอมให้เปิดเผยข้อมูล ซึ่งเป็นช่องทางให้ขายผลิตภัณฑ์การเงินอื่นๆ โดยเฉพาะประกัน
วิธีการป้องกันง่ายๆ แจ้งกับธนาคาร หรือบริษัทต่างๆ ที่เราไปกรอกข้อมูล ระบุว่า ไม่ให้เผยแพร่ข้อมูล รวมถึงไม่ให้โทรมานำเสนอขายสินค้าและบริการ ซึ่งปัจจุบันไทยอยู่ระหว่างร่างกฎหมายว่าด้วยการคุ้มครองข้อมูลส่วนบุคคล ซึ่งหากนำข้อมูลไปเปิดเผยอันอาจนำมาซึ่งความเดือดร้อน รำคาญ หรือความเสียหายในกรณีที่มีการนำไปแสวงหาประโยชน์หรือเปิดเผย โดยไม่ได้รับความยินยอมหรือแจ้งล่วงหน้า มีโทษทั้งจำและปรับ